ZAPISNIK
23. sjednice Vijeća Mjesnog odbora „Hrvatski narodni vladari”
održane u 15. svibnja 2023. u 17 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Tamara Bjažić Klarin, Jadranka Čučković i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne sve članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 22. sjednice održane 25. travnja 2023. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 23. sjednice.

Prijedlog dnevnog reda:

[bookmark: _heading=h.gjdgxs]DNEVNI RED:

1. Prijedlog Odluke o izradi Urbanističkog plana uređenja Soblinec, mišljenje, traži se
2. Korištenje prostora Mjesnog odbora „Hrvatski narodni vladari“, donošenje zaključka
3. Prijedlog podržavanja Lutkarske organizacije koju fakat trebamo LOFT na natječaju
Kultura i umjetnost u zajednici
4. Prestanak dežuranja članica Vijeća
5. Izvještaj o radu od prošle sjednice



Ad 1. Prijedlog Odluke o izradi Urbanističkog plana uređenja Soblinec, mišljenje, traži se
Nakon kratke rasprave članice Vijeća, jednoglasno, donose

ZAKLJUČAK
o Prijedlog Odluke o izradi Urbanističkog plana uređenja Soblinec

1. Vijeće Mjesnog odbora „Hrvatski narodni vladari daje pozitivno mišljenje o nacrtu prijedloga Odluke o izradi Urbanističkog plana uređenja Soblinec.
2. Ovaj će zaključak biti dostavljen Vijeću Gradske četvrti Donji grad na daljnje postupanje.

Ad 2. Korištenje prostora Mjesnog odbora „Hrvatski narodni vladari“- donošenje zaključka

Na sjednicu je pristigao zahtjev za korištenje prostora korisnika Domovinski pokret.

Sve prisutne članice Vijeća glasale su suzdržano te predmet upućuju na daljnje postupanje Stručnoj službi Gradskog ureda za mjesnu samoupravu, civilnu zaštitu i sigurnost, Područni odsjek Donji grad (Centar).

Članice Vijeća žele naglasiti da su u nekoliko navrata svjedočile neprikladnom i nepristojnom ophođenju i komunikaciji od strane predstavnika Domovinskog pokreta. Takva vrsta ponašanja te neprijateljski i nepristojni pozivi na privatne brojeve telefona u radno vrijeme neprimjereni su i neprihvatljivi, kao i prijetnje medijima ako se na zahtjeve Domovinskog pokreta ne odgovori pozitivno. Uslijed svega navedenog, članice Vijeća su se u kontekstu obavljanja svojih vijećničkih dužnosti osjećale nelagodno i ugroženo.

Nadalje, članice Vijeća s liste Zagreb je naš!/Možemo! odlučile su da u ovom periodu neće tražiti produženje korištenje prostora s obzirom na nadolazeće spajanje s Mjesnim odborom „Knez Mislav“ u prostoru te ustupaju svoj termin nekom od korisnika Mjesnog odbora „Knez Mislav“.

Ad 3. Prijedlog podržavanja Lutkarske organizacije koju fakat trebamo LOFT na natječaju Kultura i umjetnost u zajednici
Anja Pletikosa iznijela je program s kojim se nagrađivana umjetnička organizacija sa sjedištem u Donjem gradu, Lutkarska organizacija koju fakat trebamo - LOFT želi prijaviti na natječaj Grada Zagreba Kultura i umjetnost u zajednici. Program obuhvaća niz kulturno-umjetničkih aktivnosti koje će na otvorenom ili za posebne oblike zajednice (učenici, umirovljenici) provoditi umjetnici i kolektivi poput Kazališta Mala scena, Bacača sjenki, Studija za suvremeni ples. Program će prijaviti u partnerstvu s Knjižnicama Grada Zagreba te Mjesnim odborima Petar Krešimir IV i Kralj Zvonimir. Ovim putem je Pletikosa kao organizatorica programa i producentica UO LOFT od članica Vijeća tražila suglasnost da program Vijeće službeno podrži pismom namjere, što su sve prisutne članice Vijeća podržale.

Ad. 4. Prestanak dežuranja članica Vijeća
Članice Vijeća su uslijed minimalnog prisustva građana na terminima dežurstva te gotovo isključive komunikacije putem e-maila odlučile da će od lipnja prestati dežurati prve srijede u mjesecu te da se na raspolaganje građanima stavljaju svakodnevno na adresi mo_hnv@zagreb.hr. Obavijest će biti izvješena na oglasnoj ploči do datuma idućeg dežurstva, 31. svibnja 2023.

Ad. 5. Izvještaj o radu od prošle sjednice
Predsjednica je članice Vijeća izvijestila o sastanku u Područnom uredu Stručne službe za lokalnu samoupravu. Program komunalnih aktivnosti koji se tiče asfaltiranja, kao i održavanje cesta je u tijeku. Također, micanje nepotrebnih stupića ispred Doma specijalne policije bit će na idućoj sjednici Vijeća Gradske četvrti. Članice Vijeća su razgovarale o rezerviranim parkirnim mjestima koja nisu iskorištena niti u radno vrijeme, niti poslije. Predsjednica je informirala članice Vijeća o tome da je prenamjena tih mjesta gotovo nemoguća jer sva pravna tijela plaćaju parking Gradu. Jedino ukoliko se ustanovi da ta tijela više ne postoje. Članica Vijeća Mladineo nastavit će se baviti ovim pitanjem. Članice Vijeća su također razgovarala o zgradu HAZU-a na Trgu žrtava fašizma 10. Ona je opasna, a prilaz vrtiću i dvorištu je također vrlo nepregledan i neprimjeren. Članice Vijeća su se dogovorile da će kontaktirati Dječji vrtić Vedri dani koji koristi dvorišni prostor zgrade te vidjeti što se da napraviti te što uključiti u Plan komunalnih aktivnosti za 2024. Naposljetku, predsjednica je podsjetila članice Vijeća da na sjednici u lipnju moraju izglasati Plan komunalnih aktivnosti za 2024.

Sjednica je završila u 17:45 sati.
Zapisnik vodila Anja Pletikosa.

KLASA: 024-08/23-003/983
URBROJ: 251-13-11-1/003-23-2
Zagreb,  15. svibnja 2023.




Predsjednica Vijeća Mjesnog odbora
        „Hrvatski narodni vladari“

[bookmark: _GoBack]							                Anja Pletikosa, v.r.

